Rosa turako

Rosa turako aŭ Turako de Lady Ross (Tauraco rossae) estas mezgranda blupurpura specio de turakoj, grupo de afrikaj membroj de la familio de Musofagedoj. 

Trajtoj
200px|thumb|left|Rosa turako ĉe Denvera Bestoĝardeno
Ĉi tiu specio esprimas tre malmulte da seksa dimorfismo, kaj maskloj kaj inoj havas la saman profundan nuancon de bluo kun malhelruĝaj kronoj kaj ruĝaj flugilplumoj. Inoj povas havi iomete pli flavecverdajn bekojn, dum maskloj ĉiam havas brile flavan koloron, ambaŭ havante fruntokaskon, kiu ekflamas al oranĝeca koloro. Iliaj flugiloj estas rondecformaj kaj mallongaj, plej bonaj por mallongaj potencaj ekflugoj. La irisoj estas malhelaj kun nudaj flavecaj aŭ blankaj ĉirkaŭokulaj ringareoj.

Ili havas nigrajn piedojn kun tri antaŭen direktitaj piedfingroj; kun kvara fingro, kiu estas duonzigodaktila, kio igas ilin lertaj loĝantoj de la kanopeo. Grandeco povas varii de 15 ĝis 18 coloj kaj pezi iom malpli ol unu funton. Ili estas konsiderataj tre fortikaj birdoj, kiuj povas vivi ie ajn de 8 ĝis 20 jaroj. Fontoj pri vivdaŭroj tendencas varii.

Habitato
Tiu birdo troviĝas en arbaroj, malfermaj arbaroj kaj ĉeriveraj habitatoj en Angolo, Bocvano, Burundo, Kameruno, Centrafrika Respubliko, Demokratia Respubliko Kongo, Gabono, Kenjo, Ruando, Suda Sudano, Tanzanio, Ugando, kaj Zambio. Ili ĝenerale evitas dense arbarajn areojn kaj ilia nombro restas forta malgraŭ la minaco de vivejodetruo pro agrikultura ekspansio. Ĉi tiuj birdoj ne migras kaj malofte vojaĝas malproksimen de sia naskiĝloko, sed vojaĝas se manĝaĵo ne abundas en ilia tuja areo. BirdLife International. (2024). "Musophaga rossae". IUCN Red List of Threatened Species. 2024 e.T22688391A264165763. doi:10.2305/IUCN.UK.2024-2.RLTS.T22688391A264165763.en. Alirita la 3an de Junio 2025. 

Manĝado
Ĉi tiuj birdoj estas plejparte fruktomanĝuloj, konsumante ĉefe fruktojn, florojn kaj semojn de kaj naturaj kaj kultivataj plantoj. Ili estas konataj kiel unu el la plej grandaj semdisvastigantoj en la regiono. Ili ankaŭ manĝas malgrandajn insektojn, kiel termitoj, kaj helikojn; precipe ĉirkaŭ la kovado. Ilia familia nomo (Musophagidae) fakte signifas "plantagomanĝanto", kio estas misnomo, ĉar ili malofte amas bananarbojn aŭ plantagarbojn. Ili fakte preferas figojn super plej multaj aferoj. Pro sia oportunisma manĝostilo, ili estas konsiderataj damaĝbestoj en plej multaj areoj ĉar ili povas facile detrui rikoltojn kaj ĝardenojn.

Reproduktado
200px|thumb|right|Paro en Tropicarium-Oceanarium, Budapest.
La turakoj de Ross formas monogamajn reproduktajn parojn, kiuj kunhavas kovadajn kaj manĝigadajn taskojn. Ili demetas 2 ĝis 3 ovojn, kiuj eloviĝas post proksimume 25 tagoj. Ili poste pasigas pliajn 4 ĝis 7 semajnojn nestante kun siaj gepatroj antaŭ ol ili elnestiĝas. Strange, ili fariĝas plejparte sendependaj antaŭ ol ili povas flugi, elektante grimpi en la kanopeo de la arbaro. Ili atingas seksan maturecon post unu jaro kaj restas proksime al siaj gepatroj en plivastigitaj familiaj aroj de ĝis tridek individuoj. Aranoj ofte helpas zorgi la idojn de aliaj aranoj, precipe kiam la ino estas unuafoja patrino. Ĉi tiuj birdoj estas konataj pro tio, ke ili fariĝas pli teritoriemaj ĉirkaŭ la kovado-sezono, precipe rilate al predantaj aŭ nekonataj birdoj.

Referencoj

 Birds of Africa South of the Sahara de Ian Sinclair kaj Peter Ryan 
 Del Hoyo, Elliott and Sargatal (eld.), Handbook of the Birds of the World, Vol 4, 

Eksteraj ligiloj


Kategorio:Musofagedoj
Kategorio:Birdoj de Afriko